དེར་རྟེན་འདི་ནི་ཅིས་ཀྱང་ཡི་རང་དང་དགའ་བསུ་གྲངས་མེད་ཞུ་འོས་ལ།ལྷག་པར་ཚེ་སྲོག་གི་སྡེར་ཁ་བསྒྲིགས་ཤིང་དམར་ཟས་དམར་དྲི་ཡིས་ཁྱིམ་གཞི་གང་བའི་ཕ་ཡུལ་གྱི་གཉེན་སྟོན་རོལ་ཚུལ་དག་ལ་བསམས་ན་ཀུན་གྱིས་མིག་དཔེ་ཡང་བྱེད་འོས།ད་དུང་སེམས་ཅན་ཐམས་ཅད་རང་གི་ཕ་མ་དུ་སྒོམ་པའི་མི་རྒྱུད་ཅིག་གིས་རང་གི་སྟོན་མོ་ཕ་མའི་ཤ་ཁྲག་གིས་མ་རོལ་བ་ནི་ཅི་འདྲའི་འོས་ཤིང་འཚམས་པའི་འགྲོ་ལུགས་ཤིག་རེད་ལ།རང་དབང་དང་ཞི་བདེ་གླེང་བའི་མི་བུ་ཞིག་གིས་རང་གི་གསོལ་སྟོན་དམར་ཟས་དང་དམར་མཆོད་ཀྱིས་མ་རོལ་བ་ནི་ལྷག་ཏུ་ཁ་བཤད་དང་མཐུན་པའི་ལག་ལེན་ཞིག་ཀྱང་རེད།ད་དུང་ཚེ་སྲོག་འདྲ་མཉམ་དང་ཐོབ་ཐང་གཅིག་མཚུངས་སུ་བཤད་པའི་དུས་སྐབས་ཤིག་ནས་གཞན་གྱི་ཚེ་སྲོག་གིས་རང་གི་དགའ་སྟོན་མ་བཤམས་པ་ནི་དེ་བས་ཀྱང་ཚུལ་མཐུན་དོན་གནས་ཀྱི་བྱེད་སྟངས་ཤིག་ཅི་ལ་མིན་ཨང་།